ভাবনগর জেলা

ভাবনগর জেলা হল ভারতের গুজরাত রাজ্যের দক্ষিণ-পূর্বাঞ্চলীয় সৌরাষ্ট্র উপদ্বীপের একটি জেলা। এটি ভাবনগর জেলার প্রধান অংশ গোহিলওয়ার নামে পরিচিত, প্রাচীনকালে গোহিল রাজপুত দ্বারা শাসিত হত, যার নাম অনুসারে ব্রিটিশ রাজত্বকালে পুরো গোহেলওয়াদ প্রান্তটির নামকরণ করা হয়েছিল। প্রশাসনিক সদর দফতর হল ভাবনগর শহর। ভাবনগর জেলার আয়তন ৮৩৩৪ বর্গ কিলোমিটার এলাকা জুড়ে বিস্তৃত। এই জেলার বেশিরভাগ অংশই উপকূল অঞ্চল। ভাবনগরের উত্তর-পূর্বে আহমেদাবাদ জেলা, উত্তর-পশ্চিমে বোটাদ জেলা, পূর্ব ও দক্ষিণে কাম্বে উপসাগর এবং পশ্চিমে আমরেলি জেলা দিয়ে সীমাবদ্ধ। গোহিল রাজপুত দ্বারা শাসিত রাজের সময়ে ভাবনগর রাজ্য একটি সালাম রাজ্য ছিল। ভাবনগর জেলা থেকে বোটাদ ও গধাদা নামে দুটি তালুক বিচ্ছিন্ন হয়ে আগস্ট ২০১৩ সালে বোটাদ জেলায় যুক্ত হয়। ভাবনগর জেলা দশটি বিভাগে বিভক্ত: ভাবনগর, সিহোর, উমরালা, গড়িয়াধার, পলিটানা, মহুভা, তালাজা, ঘোঘা, জেসার এবং ভল্লভীপুর। এই জেলায় প্রায় ৮০০টি গ্রাম রয়েছে। ২০১১ সালের আদমশুমারি অনুসারে ভাবনগর জেলার জনসংখ্যা ২,৮৮০,৩৬৫ জন জ্যামাইকা বা মার্কিন যুক্তরাষ্ট্রের ক্যান্সাস রাজ্যের সমান জনসংখ্যা। এই জেলাটি ভারতে ১৩৩তম স্থান (মোট ৬৪০টি জেলার মধ্যে)। এই জেলার জনসংখ্যার ঘনত্ব বর্গকিলোমিটারে (৭৫০/বর্গ মাইল) ২৮৮ জন। ২০০১-২০১১ সালের জনসংখ্যা বৃদ্ধির হার ছিল ১৬.৫৩%। ভাবনগরে প্রতি ১,০০০ জন পুরুষের মধ্যে ৯৩১ জন মহিলার লিঙ্গ অনুপাত রয়েছে এবং এই জেলার সাক্ষরতার হার ৭৬.৮৪%। ভারতের ২০১১ সালের আদমশুমারির অনুসারে, এই জেলার জনসংখ্যার ৯৭.৮৭% গুজরাটি, ১.১৯% হিন্দি এবং ০.৬৪% সিন্ধি তারা তাদের মাতৃভাষায় কথা বলেন। ভাবনগর জেলায় অনেক ঐতিহাসিক স্থানের মধ্যে রয়েছে: তালেজার বৌদ্ধগুহা রৌহিশালা সেভেন সিস্টার মূর্তি ভাবনগর শহরে ক্রেসিট সার্কেলের গান্ধী স্মৃতি এবং সরদা স্মৃতিসৌধ। ভেলভাদার কৃষ্ণমৃগ জাতীয় উদ্যানটি ভারতের একমাত্র গ্রীষ্মকালীন তৃণভূমি যা জাতীয় উদ্যান হিসাবে স্বীকৃত পেয়েছে। এটি ৩৪.০৮ বর্গ কিমি এলাকা জুড়ে বিস্তৃত রয়েছে। পার্কটিতে মূলত কৃষ্ণমৃগ, সারং, নীলগাই, নেকড়ে, শিয়াল, হায়না, জংলী বিড়াল, খেকশিয়াল এবং বুনো শুয়োর রয়েছে। হুবাড়া বুস্টার্ড, খড় ময়ূর, দেশি সারস, হোয়াইট পেলিকান, মন্টাগু এবং প্যালিড হেরিয়ারের মতো বিপন্ন পরিযায়ী পাখিরা পার্কটিতে আসে। গ্রেটার স্পটেড ঈগল, জুভেনাইল ইম্পেরিয়াল ঈগল, বোনেলির ঈগল, শর্ট টোড স্নেক ঈগল এবং দীর্ঘ-পাযুক্ত বুজার্ডসহ পাখিদের এই পার্কে দেখা যায়। এই ভেলাভাদার জাতীয় উদ্যানের জলবায়ু পরিযায়ী পাখিদের বংশবৃদ্ধির অন্যতম সেরা জায়গা করে তুলেছে। পিরাম দ্বীপটি হল একটি দ্বীপ যা সমুদ্রতীরবর্তী থেকে ঘোঘা প্রায় ৬ কিমি দূরে। জানা যায় যে, এই দ্বীপটি প্রায় সাড়ে ৩.৫ মিলিয়ন বছর আগে তৈরি হয়েছিল। এখানে একটি বিধ্বস্ত দুর্গ রয়েছে যা ১৩২৫ সালে নির্মিত হয়েছিল। এই দ্বীপে ম্যানগ্রোভ গাছপালা রয়েছে এবং দুটি বিপন্ন প্রজাতি পাখি এবং সমুদ্রের কচ্ছপের বাসা রয়েছে, অলিভ রাইডলি সামুদ্রিক কচ্ছপ এবং সবুজ সমুদ্রের কচ্ছপ এবং প্রায় পঞ্চাশ প্রজাতির পাখি দেখা যায়, তবে বেশিরভাগই সামুদ্রিক পাখি। "History"। Bhavnagar District Panchayat, Gujarat Government। ২৭ সেপ্টেম্বর ২০১৩ তারিখে মূল থেকে আর্কাইভ করা।  Singhji, Virbhadra (১৯৯৪)। "The Gohil Rajputs"। The Rajputs of Saurashtra। Bombay, India: Popular Prakashan। পৃষ্ঠা 38। আইএসবিএন 978-81-7154-546-9।  "Maps of Gujarat's new 7 districts and changes in existing districts"। Desh Gujarat। ১৩ আগস্ট ২০১৩। ১৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "Taluka Panchayat"। Bhavnagar District Panchayat, Gujarat Government। ২০ জুলাই ২০১৩ তারিখে মূল থেকে আর্কাইভ করা।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Jamaica 2,868,380 July 2011 est  "2010 Resident Population Data"। U. S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Kansas 2,853,118  2011 Census of India, Population By Mother Tongue "Historical Places"। Bhavnagar District Panchayat, Gujarat Government। ২৬ জুন ২০১৪ তারিখে মূল থেকে আর্কাইভ করা।